钦定古今图书集成/明伦汇编/氏族典/第071卷 > 朱奠培
## 钦定古今图书集成/明伦汇编/氏族典/第071卷 > 朱奠培

按《名山藏分藩记》：宁献王薨，孙奠培嗣，是为靖王。靖
王敏学赡才，恣睢罔利，尝有所嘱于布政使崔恭，恭
不从，诬奏之。恭奏王惨酷贪淫，私二王所遗宫人护
卫军生女，不令嫁，长收之，逼内官璧使自尽。覆案实，
坐夺护卫，天顺二年也。成化十一年，又与石城王奠
堵交恶，互讦奏。奠堵言“王焚毁祖父，有出宫人二尸”，
不修祖庙。公姑子妇同案奉安于斋宫。迫死郡主使
女四人事皆实，被敕责。《王》四十三年薨。